
Ministru kabineta noteikumi Nr. 33
Rīgā 2025. gada 14. janvārī (prot. Nr. 2 18. §)
Grozījumi Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai"
Izdoti saskaņā ar Attīstības finanšu institūcijas likuma 12. panta ceturto daļu, Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu un Eiropas Savienības fondu 2021.–2027. gada plānošanas perioda vadības likuma 19. panta 14. punktu
· Izdarīt Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" (Latvijas Vēstnesis, 2009, 154. nr.; 2010, 162. nr.; 2012, 49. nr.; 2013, 246. nr.; 2014, 149., 255. nr.; 2015, 202. nr.; 2016, 92. nr.; 2017, 201. nr.; 2019, 124. nr.; 2020, 69B., 83A. nr.; 2021, 225. nr.; 2023, 49. nr.; 2024, 7., 127. nr.) šādus grozījumus:
· 1. Izteikt 19.2. apakšpunktu šādā redakcijā:
· "19.2. šo noteikumu 7.3. apakšpunktā minētajiem saimnieciskās darbības veicējiem – Komisijas regulas Nr. 1408/2013 3. panta 2. un 3. punktā noteikto apjomu;".
· 2. Izteikt 32.1.1. apakšpunktu šādā redakcijā:
· "32.1.1. iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību;".
· 3. Izteikt 34.1. apakšpunktu šādā redakcijā:
· "34.1. var apvienot ar citu saņemto de minimis atbalstu, tai skaitā par vienām un tām pašām attiecināmajām izmaksām, nepārsniedzot Komisijas regulas Nr. 2023/2831 3. panta 2. punktā, Komisijas regulas Nr. 1408/2013 3. panta 2. punktā vai Komisijas regulas Nr. 717/2014 3. panta 2.a punktā noteikto maksimālo apmēru, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %;".
· 4. Izteikt 34.1 punktu šādā redakcijā:
· "34.1 Ievērojot Komisijas regulas Nr. 2023/2831 5. panta 1. un 2. punktā, Komisijas regulas Nr. 1408/2013 5. panta 1., 2., 2.a un 3. punktā un Komisijas regulas Nr. 717/2014 5. panta 1. un 2. punktā minētos nosacījumus, piešķirto de minimis atbalstu vienam vienotam uzņēmumam drīkst apvienot ar citu de minimis atbalstu līdz Komisijas regulas Nr. 2023/2831 3. panta 2. punktā, Komisijas regulas Nr. 1408/2013 3. panta 2. punktā vai Komisijas regulas Nr. 717/2014 3. panta 2.a punktā noteiktajam robežlielumam, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām, tai skaitā šīs programmas ietvaros, vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā."
· 5. Izteikt 37. punktu šādā redakcijā:
· "37. Sabiedrība "Altum" atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību. Viens vienots uzņēmums atbilst Komisijas regulas Nr. 2023/2831 2. panta 2. punktā minētajiem nosacījumiem."
· 6. Izteikt 37.9 punktu šādā redakcijā:
· "37.9 Ja atbalsta saņēmējam atbalsts piešķirts saskaņā ar Komisijas regulu Nr. 1408/2013 vai Komisijas regulu Nr. 717/2014, atbalsta saņēmējam atbalstu piešķir atbilstoši Komisijas regulas Nr. 1408/2013 3. panta 2. punktā un 5. panta 1., 2. un 2.a punktā vai Komisijas regulas Nr. 717/2014 3. panta 2.a punktā un 5. panta 1. un 2. punktā noteiktajai viena vienota uzņēmuma maksimālajai atbalsta summai."

